CELEX: 32001R1577
Language: lv
Date: 2001-08-01 00:00:00
Title: Komisijas Regula (EK) Nr. 1577/2001 (2001. gada 1. augusts), ar ko groza Regulu (EK) Nr. 296/96 par datiem, kas dalībvalstīm jānosūta, un izdevumu, ko finansē Eiropas Lauksaimniecības virzības un garantiju fonda (ELVGF) Garantiju nodaļa, ikmēneša iegrāmatošanu

Avis juridique important

|

32001R1577

Official Journal L 209 , 02/08/2001 P. 0012 - 0012

Komisijas Regula (EK) Nr. 1577/2001(2001. gada 1. augusts),ar ko groza Regulu (EK) Nr. 296/96 par datiem, kas dalībvalstīm jānosūta, un izdevumu, ko finansē Eiropas Lauksaimniecības virzības un garantiju fonda (ELVGF) Garantiju nodaļa, ikmēneša iegrāmatošanuEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu 1 un jo īpaši tās 7. panta 5. punktu,tā kā:(1) Padomes 2000. gada 26. septembra Regula (EK) Nr. 2040/2000 par budžeta disciplīnu 2 tās 14. pantā paredz, ka Komisija var samazināt vai apturēt ELVGF Garantiju nodaļas veiktās ikmēneša avansa izmaksas dalībvalstīm. Lai izpildītu minētajā pantā noteikto grafiku un pilnveidotu pārvaldību, būtu jāgroza 4. pants Komisijas 1996. gada 16. februāra Regulā (EK) Nr. 296/96 par datiem, kas jānosūta dalībvalstīm, un izdevumu, ko finansē Eiropas Lauksaimniecības virzības un garantiju fonda (ELVGF) Garantiju nodaļa, ikmēneša iegrāmatošanu 3, kurā jaunākie grozījumi izdarīti ar Regulu (EK) Nr. 1017/2001 4.(2) Beidzoties finanšu gadam, pašreizējā kontu dzēšanas sistēma paredz gada pārskatu nosūtīšanu ne vēlāk kā nākamā gada 10. februārī. Attiecībā uz valsts rezervju kontiem minētie pārskati dublē pārskatus, kas nosūtāmi līdz 20. decembrim saskaņā ar Regulas (EK) Nr. 296/96 5. panta 2. punkta pēdējo daļu. Tādēļ pēdējie dokumenti turpmāk nav jānosūta.(3) Šajā regulā paredzētie pasākumi ir saskaņā ar Fonda komitejas atzinumu,IR PIEŅĒMUSI ŠO REGULU.1. pantsRegulā (EK) Nr. 296/96 izdara šādus grozījumus:1. Regulas 4. panta 1., 2. un 4. punktā vārdkopu "Lēmuma 94/729/EK 13. pants" aizstāj ar "Regulas (EK) Nr. 2040/2000 14. pants".2. Regulas 4. panta 3. punktu aizstāj ar šādu:"3. Termiņu ievērošanu saistībā ar avansa izmaksām pēc izdevumu iegrāmatošanas pārbauda divreiz katra finanšu gada laikā:- izdevumiem, kas veikti līdz 31. martam,- izdevumiem, kas veikti līdz 31. jūlijam.Visus termiņu neievērošanas gadījumus augustā, septembrī un oktobrī ņem vērā, pieņemot lēmumu dzēst kontus, izņemot, ja tie konstatēti pirms galīgā lēmuma pieņemšanas par avansa izmaksām attiecīgajā finanšu gadā."3. Regulas 5. panta 2. punkta pēdējā daļā svītro vārdkopu "un 20. decembrī".2. pantsŠī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2001. gada 1. augustāKomisijas vārdā Komisijas loceklisFrederik Bolkestein1 OV L 160, 26.6.1999., 103. lpp.2 OV L 244, 29.9.2000., 27. lpp.3 OV L 39, 17.2.1996., 5. lpp.4 OV L 140, 24.5.2001., 44. lpp.